
Cylch 2 Astudiaethau Craidd: Y Dysgwr: pwy ydw i’n ei addysgu?

Adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo.

Rhan 1
Seilir y wybodaeth a’r ymchwil yn yr aseiniad yma ar fachgen ifanc ym mlwyddyn 6 o’r enw Charlie (Gweler Rhan 2a). Bachgen 11 mlwydd oed yw ef ac mae wedi dychwelyd yn ddiweddar i’r ysgol ar ôl cyfnod clo'r pandemig Coronafeirws. Mae gan Charlie ADHD sef Anhwylder Diffyg Canolbwyntio a Gorfywiogrwydd sydd yn ôl y National Health Service (NHS, 2018) yn gyflwr sydd yn achosi pobl o unrhyw oedran i weithredu ar ysgogiad, ymddangos yn aflonydd ac felly yn fyrbwyll; mae hyn yn effeithio ymddygiad unigolion oherwydd ni allant ganolbwyntio yn dda na rheoli ei hun weithiau. Yn ogystal, ceir trafferth gyda’i datblygiad a sgiliau iaith, llafaredd a chyfathrebu ar ben anawsterau gyda’i datblygiad cymdeithasol, emosiynol ac ymddygiadol ef. Mae’r anghenion yma wedi cynyddu ers dychwelyd i’r ysgol oherwydd y trosglwyddiad o ddysgu ar lein i ddysgu wyneb yn wyneb. Gallwn ystyried y trosglwyddiad yma yn un mawr a galed, yn enwedig ar gyfer Charlie oherwydd yn ôl Mentally Healthy Schools (Dyddiad: Anhysbys) mae plant sydd ag anghenion dysgu ychwanegol a phroblemau ymddygiadol yn fwy tebygol o’i chael hi yn anodd delio gyda throsglwyddiadau. Gan ei fod wedi gweithio yn unigol, ar ben ei hun yn y tŷ i fod mewn dosbarth gyda 30 o ddisgyblion arall. Effeithia hyn ar ei phryderon am symud i fyny o flwyddyn 6 i flwyddyn 7, sydd hefyd yn drosglwyddiad enfawr, gan ei fod yn meddwl ni fydd yr un fath o ddarpariaeth ar gael i’w cefnogi. Mae Charlie yn derbyn sesiynau SLT sef therapi iaith a llafaredd wrth ochr sesiynau ELSA sef cynorthwywyr cymorth llythrennedd emosiynol (Gweler Rhan 2b).

Cynhwysir yn y sesiynau SLT ffocws ar hyder wrth siarad ag ynganiad o lythrennau a geiriau (Gweler Rhan 2b). Yn wahanol i blant eraill, mae Charlie yn ei chael hi yn anodd dysgu a chofio’r pethau yma mor hawdd a dywed yr NHS (2018) fod gan ADHD effaith negyddol ar waith academaidd. Gellir categoreiddio’r math o ADHD sydd gan Charlie fel un allan o ddwy ffurf; annigonolrwydd (inattentiveness) neu orfywiogrwydd a byrbwylltra (hyperactivity and impulsiveness). Gan edrych ar y symptomau ac arwyddion ar wefan yr NHS (2018) gellid dweud bod Charlie yn cwympo yn y categori cyntaf sef annigonolrwydd sef Anhwylder Diffyg Canolbwyntio (ADD). Yn gysylltiedig â’r anhwylder yma yw’r anhawster dysgu, dyslecsia sydd yn effeithio sgiliau darllen ac ysgrifennu. (NHS, 2018)

Yn y sesiynau ELSA ceir ffocws ar ddatblygiad emosiynol, cymdeithasol ac ymddygiadol ynghyd ag iechyd meddwl, iechyd corfforol a hunan hyder (Gweler Rhan 2b). Yn annhebyg i blant arall, mae e’n cael trafferth gyda rheoli’r elfennau uchod ac yn cael anawsterau gyda datblygu’r un fath o sgiliau ar yr un raddfa a phlant eraill ei oedran ef. Bydd y sesiynau yma yn ei galluogi i gael amser a chymorth ychwanegol i allu datblygu yn llawn ar amser ei hun er mwyn gwneud cynnydd yn y ffordd maent yn delio gyda sefyllfaoedd negyddol. neu sefyllfaoedd sydd allan o’i rheolaeth yn enwedig yn ystod amseroedd o drosglwyddo. Gall y sesiynau yma hefyd ei baratoi ar gyfer symud o’r ysgol gynradd i’r ysgol uwchradd a gwneud y trosglwyddiad o symud o addysg ar lein i addysg wyneb yn wyneb yn haws.


Wrth ystyried anghenion ychwanegol Charlie mae angen meddwl a thrafod yr effeithiau maen nhw yn cael ar ei addysg a’i datblygiad. Nid yw Charlie yn gallu datblygu ei sgiliau na gwybodaeth a dealltwriaeth o bethau yn yr un ffordd nac ar yr un raddfa a’i gyfoedion oherwydd yr anhwylderau a rhwystrau cysylltiedig ag ADHD, cefnogir hyn gan Loe a Feldman (2007) “Children with ADHD show significant academic underachievement, poor academic performance, and educational problems”, maent hefyd yn nodi bod plant ag ADHD yn bedair i bum gwaith mwy tebygol o ddefnyddio gwasanaethau addysgol arbennig na phlant sydd heb ac felly yn cyfiawnhau bod ymyraethau arno i deimlo yn gyfforddus ac i deimlo ei fod yn cael cefnogaeth bellach. Gellid cyfiawnhau’r cymorth pellach oherwydd nid yw ond yn fuddiol i’r unigolyn ond i eraill o’i chwmpas, dywed Harpin (2005, tud. 2) “Optimal medical and behavioural management is aimed at supporting the individual with ADHD and allowing them to achieve their full potential while minimising adverse effects on themselves and society...” Os yw’r cyflwr ADHD yn effeithio ar fywyd ysgol yr unigolyn gellid cymryd ei fod yn effeithio ar eraill gan ddibynnu ar sut mae'n effeithio nhw, os mae’n achosi Charlie i fod yn aflonydd ac ati, yna gall ei ymddygiad tarfu ar y wers heb unrhyw fai arno’i hun. Felly i osgoi hyn gallai’r athro neu'r athrawes dosbarth ystyried personoli’r dysgu er cynnydd yr unigolyn a phawb arall. Dywed Rathwell (2017, tud. 3) dylai’r addysgwr gyflwyno’r addysg yn briodol ar gyfer yr unigolyn “allowing for individual pacing of work, proximity to teacher, movement breaks, classroom aide, structuring the play and lunch breaks.” Byddai’r rhyddid rheoledig a phwrpasol yma yna tawelu meddwl Charlie y gall deimlo ei fod wedi ei lethu ond mae gwahanol ffyrdd i ddelio gyda hyn ac mae’r addysgwr yn deall ac yn cefnogi ef.

Gall y datrysiadau yma hefyd ei helpu yn ystod trosglwyddiadau gwahanol. Mae Charlie ar fin gadael flwyddyn 6 a symud lan i flwyddyn 7. Mae’r symudiad hynny o ysgol gynradd i ysgol uwchradd yn enfawr, yn enwedig os oes unigolyn gydag anghenion dysgu ychwanegol sydd angen cymorth pellach. Sonia Guy-Evans (2020) am waith systemau ecolegol Bronfenbrenner (1977) sydd yng nghwmpasu’r plentyn a chynhwysir pob system yn yr haen nesaf, allanol. Mae’r system agosach at y plentyn yw’r ‘Microsystem’ ac yn ôl Guy-Evans (2020), cawsant nhw eu trefnu yn ôl faint o effaith maent yn cael ar y plentyn, mae teulu ac ysgol yn cwympo yn y system gyntaf, agosach at y plentyn. Fodd bynnag, anghytunodd Rogoff bod gan y gymuned ehangach lai o ddylanwad ar y plentyn na’i theulu (wedi’i aralleirio o ddarlith Iwan Ellis-Williams, 202) ac felly yn ystod y broses yma mae angen ystyried pwysigrwydd pontio a rôl rhanddeiliaid, er enghraifft, byddai cynnwys rhieni, athrawon newydd a chydlynydd anghenion dysgu ychwanegol neu therapydd iechyd a lles yn hybu’r broses ar gyfer Charlie ond peidio anghofio’r gwraidd a blaenoriaeth i’r gwaith ac ymchwil i gyd sef Charlie a’i anghenion pwysicaf. Cefnogir hyn gan astudiaeth achos Estyn (2019) o Ysgol Gynradd George Street gan eu bod nhw’n cynnig cymorth ychwanegol ar gyfer nhw sydd yn profi newid yn gysylltiedig â’u haddysg sydd hefyd ag anghenion dysgu ychwanegol er mwyn sicrhau eu bod nhw’n parhau i lwyddo trwy gydol y newidiadau. Maent hefyd yn nodi bod y plant sydd yn ymgymryd yn y broses wedi profi ymweliadau, cyfarfodydd neu ymchwil pellach yn ymwneud â’r ysgol newydd gan gynnwys ymrwymiad rhieni a rhannu pryderon ac mae hyn wedi codi hyder ac yn galluogi’r plant i “ymgynefino’n gyflymach gan eu bod eisoes wedi meithrin perthynas gadarnhaol â’u hathro newydd.” (Estyn, 2019) 

Byddai anghenion Charlie yn rhwystr yn ystod y broses trosglwyddo gan ei fod yn ei chael hi’n anodd rheoli ei emosiynau ac ymddygiad yn enwedig os oes rhywbeth allan o’i rheolaeth. Gellid creu cynllun clir gyda chamau o beth sydd yn mynd i ddigwydd, sut, pam a phryd er mwyn sicrhau ei fod yn deall ac yn hapus. Cyn hynny gellid creu cynllun ar gyfer cymorth pellach ar gyfer ei anghenion iaith a llafaredd ar ben ei lythrennedd emosiynol oherwydd, os yw’n teimlo’n well a mwy hyderus gyda nhw, yna dylai popeth arall fod yn haws oherwydd maent wedi gwneud cynnydd yn ei hun. Dywed Llywodraeth Cymru (2020, tud. 28) “Bydd dysgwyr ag anghenion dysgu ychwanegol (ADY) yn gwneud cynnydd ar raddfa a fydd yn unigryw i'r dysgwr”. Mae trosglwyddiadau yn sefyllfa anodd ac anghyffyrddus ar gyfer y mwyafrif o bobl beth bynnag ond yn galetach ar gyfer nhw sydd ddim yn hoffi newid neu sydd yn pryderu am beth sydd i ddod a beth sydd allan o’i rheolaeth. Fel y nodwyd uchod, mae gan blant sydd ag anghenion dysgu ychwanegol mwy o drafferth wrth drosglwyddo ac felly unrhyw gynnydd ar gyfer Charlie ar unrhyw raddfa yn beth gadarnhaol iawn. Yn ôl Mentally Healthy Schools (Dyddiad: Anhysbys) bod cynnwys rhieni a gofalwyr yn y broses trosglwyddo yn gadarnhaol iawn wrth ochr cysylltu â’r ysgol uwchradd fydd Charlie yn mynychu a chynnal sesiynau iechyd a lles i’w baratoi yn hybu’r broses llawer a'i chefnogi ychydig yn fwy. Wrth wneud hyn, dangosir arfer dda gan ddilyn yr astudiaeth achos uchod gan Estyn.

Gan fod y cyflwr ADHD yn effeithio ar nifer o elfennau ym mywyd Charlie mae angen ystyried sut orau i gynnal neu oresgyn y rhwystrau. Un o’r heriau mwyaf ar gyfer Charlie yw ei anawsterau gyda’i hiaith a llafaredd (Gweler Rhan 2a) ac felly cynlluniwyd cynllun cymorth ar eu cyfer er mwyn delio gydag a gwneud cynnydd gyda’i rwystrau (Gweler Rhan 2b). Yn ôl cyngor Cumbria (Dyddiad: Anhysbys) erbyn 11 mlwydd oed dylai plant gallu defnyddio pob sain lleferydd yn gywir” ond nid yw Charlie yn gallu eto ac mae hynny’n iawn, oherwydd mae ganddo anghenion dysgu ychwanegol sef ADHD a rhwystrau gyda’i iaith a llafaredd, a’i llythrennedd emosiynol, mae popeth yn cysylltu ac felly yn cael nifer o effeithiau gwahanol arno. Dyma un ohonynt; felly mae angen cymorth ychwanegol ar Charlie er mwyn iddo allu ynganu synau, llythrennau a geiriau yn gywir. 

Dewiswyd bod angen therapi iaith a llafaredd ar Charlie gan fod angen cymorth pellach arno i allu dod dros ei rwystrau gyda synau sylfaenol, penodol i gychwyn. Felly, penderfynwyd cael sesiynau 1:1, dwywaith yr wythnos am 15 munud bob sesiwn. Darparir y sesiynau gan therapydd proffesiynol neu’r cynorthwyydd dosbarth sef Miss Rogers. Mae Charlie yn adnabod Miss Rogers yn dda iawn ac felly weithiau yn ffafrio’r sesiynau gyda hi. Ar gyfer y ddwy wythnos gyntaf byddai’n well i Charlie gallu canolbwyntio ar un peth felly ceir ffocws newydd pob pythefnos (Gweler Rhan 2b). Credir fod angen i Charlie gallu adnabod a gwahaniaethu rhwng y llythrennau ‘g’, ‘c’, a ‘d’ er mwyn gallu defnyddio’r llythyren gywir pan fydd angen, ai peidio cymysgu nhw. Mae hyn hefyd yn cysylltu i’r ffordd maent yn ysgrifennu achos weithiau bydd e’n cymysgu’r llythyren ‘d’ gyda ‘b’. Os gellid gweithio ar hynny yna fydd pethau cysylltiedig yn gwella hefyd a fydd Charlie yn gallu gweld cynnydd yn llythrennol. Dewisir y strategaethau a‘u trefnu er mwyn i bopeth dod at ei gilydd erbyn diwedd y sesiwn ac er mwyn clymu pethau i’w gilydd ar ôl gorffen un ffocws. Credir ei fod yn bwysig gwneud hyn er dilyniant mewn dysgu Charlie oherwydd mae’r cwricwlwm newydd yn gweithio yn ôl camau cynnydd ac felly er mwyn llwyddo i weithio ei ffordd i fyny’r camau bydd angen i Charlie adeiladu ar yr hyn maent wedi dysgu yn gyson. Noda yn y Cwricwlwm i Gymru (2020, tud. 13) bydd angen i Weinidogion Cymru “gyhoeddi cod cynnydd yn nodi'r ffordd y mae'n rhaid i ddilyniant gael ei adlewyrchu mewn cwricwlwm a fabwysiedir.” Adlewyrcha hyn yn y cynllun cymorth (Gweler Rhan 2b) gan ei fod yn adeiladu ar y sesiynau pob wythnos. Dywed yng nghanllawiau Llywodraeth Cymru (2020, tud. 13) fod hefyd angen “i gwricwlwm ysgol adlewyrchu'r egwyddorion cynnydd a nodir yn y cod.”

Yn ystod wythnos un, yn y ddwy sesiwn byddwn yn ffocysu ar ei ynganiad o’r llythrennau ‘g’, ‘c’ a ‘d’. Er mwyn cyflawni hyn, bydd Charlie yn cael ei ofyn i nodi a gwahaniaethu’r synau er mwyn sicrhau ei fod yn deall beth rydym yn gwneud a pham ar y cychwyn ac wedyn gofynnir iddo feddwl am a defnyddio geiriau sydd yn cynnwys y synau er mwyn cael iddo ynganu nhw allan yn uchel ac yna clywed y gwahaniaeth rhwng y tri sŵn. Gellir categoreiddio pobl yn y ffordd maent yn dysgu, fel arfer rydych naill ai yn ddysgwr gweledol, clywedol neu ginesthetig, yn y modd yma, dylai’r ddarpariaeth yma fod mewn o leiaf dwy ffordd oherwydd anghenion penodol Charlie. Nid yw’n trwy’r amser yn gallu dysgu gan glywed a gwrando ac felly byddai gweld y gwaith yn fuddiol hefyd; dyna pam gofynnir iddo ysgrifennu’r synau wrth ynganu nhw, gobeithio bydd e’n gallu cofio pa sŵn yw e wrth edrych ar y llythyren a’r gwrthwyneb. Noda Mead (Dyddiad: Anhysbys) “the more parents know about their child’s primary learning style, the more they’re able to be a partner in their child’s education.” Dylid cymryd hwn fel cyngor bod angen iddyn nhw sydd yn cymryd rhan yn yr addysgu i wybod sut orau mae’r plentyn yn dysgu ac yna, cynllunio o gwmpas hynny. Ailymwelir â’r ffocws uchod yr wythnos ganlynol ond newid y gweithgareddau er mwyn sicrhau ei fod yn deall ac wedi gwneud cynnydd gyda’r synau ffocws. Heb unrhyw cymorth, gofynnir iddo dwyn i gof y synau, a’r gwaith a gyflawnwyd wythnos diwethaf ac yna nodi geiriau newydd a thrafod ei hyder gyda nhw a’r llythrennau ffocws. Gellir wedyn gwneud penderfyniad ar y cyd os yw’n barod i symud ymlaen.

Ffocws yr ail wythnos yw synau odli yn gorffen gyda ‘ing’. Credir bod geiriau yn gorffen gyda ‘ing’ yn rhan o’n geirfa bob dydd ac felly yn fuddiol iddo i allu adnabod y sŵn penodol, y geiriau penodol a’i ddefnyddio’n gywir. Mae hefyd angen sicrhau ei fod yn gallu ynganu nhw’n gywir. Gan gyflawni’r gweithgareddau, y gobaith yw ei fod wedi dysgu geiriau newydd ac yn deall y cysylltiad rhyngddyn nhw. Os mae Charlie wedi gwneud y cynnydd yma yna bydd e’n gallu symud ymlaen i orffen y gwaith cartref. Mae Charlie yn eithaf creadigol ac felly credir bod y dasg o greu cerdd allan o’r geiriau sydd yn gorffen gyda ‘ing’ a’u hodli yn addas iddo oherwydd mae’n rhoi’r rhyddid iddo ddefnyddio beth maent wedi dysgu a chreu rhywbeth yn annibynnol. Ceir adborth yn y sesiwn nesaf ac yna dadansoddiad yn sesiynau wythnos 4. Gofynnir iddo ddarllen y gerdd allan yn uchel yn wythnos 4 er mwyn gweld pa mor hyderus yw ef wrth ddefnyddio’r geiriau, ar ôl hynny gellid cyflwyno geirfa newydd, mwy heriol er mwyn gweld os gellid deall y cysylltiad rhyngddyn nhw ac yna defnyddio nhw y tro nesaf ac yn lle creu cerdd, gall ef gael fwy o ryddid i greu darn ysgrifenedig arall a gall ei adrodd nôl. Eto, trafodir os yw’n hapus i symud ymlaen a cheir penderfyniad ar y cyd ar ddiwedd sesiynau’r olaf yr ail wythnos yn y cylchred.

Wrth ochr y sesiynau therapi iaith a llafaredd mae angen sesiynau ELSA ar Charlie ac fel y nodwyd uchod yn y cyflwyniad bydd y rhain yn cynnig cymorth pellach ar gyfer ei ddatblygiad llythrennedd emosiynol, noda Hill et al. (2013, tud. 20) “The research has highlighted the need to see ELSA as an embedded part of school delivery, integral to the structure of school development and planning.” Credir fod angen hyn arno er mwyn goresgyn rhwystrau penodol maent yn wynebu oherwydd ei fod yn teimlo’n rhwystredig, yn ddig, yn drist neu wedi ei llethu weithiau a ddim yn gwybod sut i ddelio gyda’r emosiynau hyn. Dywed Sharp (2012, tud. 1) ceir llythrennedd emosiynol ei ddiffinio fel yr “ability to recognise, understand, handle, and appropriately express emotions.” Yn ddelfrydol, byddai Charlie yn gallu gwneud hwn ond fel y nodwyd uchod, mae gan ei anghenion cysylltiadau sy’n plethu i’w gilydd ac felly yn effeithio ar bethau eraill, yn achos Charlie mae gan y cyflwr ADHD a’r anawsterau iaith a llafaredd effaith ar ei lythrennedd emosiynol ac i’r gwrthwyneb. Credir bydd y sesiynau ELSA yn fuddiol i Charlie gan ei fod angen cymorth pellach i ddysgu sut i ddelio gyda’i emosiynau, pam mae’n ei teimlo nhw ac yn y blaen (Gweler Rhan 2b). Honna Atkins (2017) “by ‘talking and teaching’ your child to express themselves appropriately you are empowering them to navigate the emotionally choppy waters of growing up successfully.” Os teimla Charlie yn gyffyrddus i siarad a mynegi ei hun yna symuda cam yn agosach at ddysgu am ei lythrennedd emosiynol personol, beth mae hynny’n ei meddwl iddo fe yn unigol a sut i gyfleu ei emosiynau mewn ffordd gadarnhaol i’w hun ac eraill. Mynna Jeffrey (2021)

“When students are helped out of emotional states that are not conducive to learning and are given opportunities to create a positive learning space then they will be able to achieve general success and excellence while being positive, responsible citizens.”
						(Jeffrey, 2021)
Ar y cyfan, dangosa’r ymchwil bod yr ymyrraeth ELSA yn un fuddiol, gadarnhaol ac yn cynnig cymorth ychwanegol sydd angen ym mhob ysgol a rhwydweithiau ehangach. Penderfynwyd defnyddio’r ymyrraeth yma ar gyfer Charlie i allu profi gweithgareddau cadarnhaol a fydd yn galluogi fe i wneud cynnydd, ei thracio a’i gweld.

Yn yr un modd a’r sesiynau therapi iaith a llafaredd, ceir sesiynau ELSA ei ddarparu dwywaith yr wythnos ar ddiwrnodau gwahanol i’r sesiynau SLT er mwyn osgoi gorlwytho Charlie a’i llethu. Darparir y sesiynau gan y swyddog iechyd a lles a fyddant yn ei chynnal 1:1 i sicrhau nad oes unrhyw wrthdyniadau. Fel y sesiynau SLT, bydd y sesiynau yn cael ei gynnal fel bod ffocws newydd bob pythefnos i sicrhau bod Charlie wedi gwneud cynnydd da, arwyddocaol ac wedi gwella ei dealltwriaeth o’i emosiynau a sut i’w rheoli mewn ffordd gadarnhaol. Ffocws y sesiynau yn y ddwy wythnos gyntaf yw cydnabod o leiaf 3 sbardun o ddicter (Gweler Rhan 2b). Felly gofynnir i Charlie dewis a threfnu cardiau emosiynau yn ôl sut mae’n teimlo yn y sesiwn hynny ac wedyn pa emosiwn/emosiynau ydy e’n teimlo’r fwyaf yn ystod y dydd neu’r wythnos. Ar ôl hynny, gofynnir iddo drefnu’r cardiau yn ôl beth sydd yn achosi ef i ymateb yn negyddol ac wedyn esbonio pam. Ceir trafodaeth wedyn yn dadansoddi beth allai ei wneud i osgoi’r emosiwn neu’r ymateb penodol. Credir bydd yn syniad da i gadw llyfryn ar gyfer ELSA er mwyn tracio cynnydd a chael atebion, gweithgareddau ac ymarferion byddant yn cyflawni yn ystod y sesiynau.

Darparir yr un ffocws yn ystod sesiynau’r ail wythnos gyda gweithgareddau newydd, sydd yn adeiladu ar waith yr wythnos flaenorol. Anogir Charlie i adalw amser pan wnaeth ef ymateb i ryw ddigwyddiad mewn ffordd negyddol a thrafod pam gwnaeth hyn ddigwydd a beth allant wneud i osgoi hyn digwydd eto ar ei ran ef. Bydd hyn yn achosi iddo fe feddwl am ei ymddygiad ef yn bersonol a sut a pham mae angen ei rheoli. Yna ceir trafodaeth am sbardunau dicter a strategaethau rheoli ymddygiad gan chwarae rôl, chwestiynu’n effeithiol ar y canlyniadau gorau posibl ac efallai gofyn iddo gynhyrchu drama neu sgript yn arddangos beth a ddysgwyd yn y sesiwn er mwyn unwaith eto rhoi’r rhyddid iddo fod yn greadigol a mynegi ei hun trwy hyn.

I adeiladu ar sesiynau’r pythefnos cyntaf, ffocws sesiynau’r pythefnos canlynol yw i restri 3 peth maent yn hoffi amdano’i hun neu beth mae'n credu yn dda neu’n gadarnhaol, yn gorfforol, meddyliol, emosiynol ac yn y blaen. Ceir y ddau i gymryd rhan yn y dasg yma er mwyn cymharu’r atebion ac felly iddo fe weld bod pobl arall yn meddwl yn wahanol iddo ond hefyd yn credu bod pethau da amdano. Trafodir wedyn beth maent wedi rhoi a pham a dadansoddi’r hyn maent yn meddwl am ei hun a chwestiynu am y pethau da amdanynt a’r pethau mae e’n meddwl sy’n ddrwg neu negyddol. Byddai’r trafodaethau yma’n gwthio Charlie i feddwl dros ei hun, ystyried beth mae eraill yn meddwl amdanynt a pham. 

Byddai’r ail sesiwn yn gofyn iddo wneud yr un peth a thro diwethaf i weld os oes newid ac yna dadansoddi beth maent wedi rhoi y tro yma ac yna chynnal trafodaeth yn cwestiynu os oes newid a pham, beth sydd wedi newid yn yr wythnos diwethaf ac ati. Er lles meddyliol a chorfforol. Mae’r cynllun yn gofyn i Charlie creu diagram er mwyn iddo ddefnyddio’i sgiliau creadigol wrth arlunio lluniau manwl (Gweler Rhan 2a) yn dangos beth maent wedi cofnodi am ei hun, beth mae’r swyddog wedi cofnodi a beth arall gellid ychwanegu. Y gobaith yw fydd hyn yn achosi Charlie i feddwl a gweld y pethau cadarnhaol am ei hun, nid y pethau negyddol.

Credir bod yr ymyrraeth yma yn fuddiol i blant, yn enwedig rhai sydd ag anghenion dysgu ychwanegol oherwydd mae i fod i gael effaith gadarnhaol ar iechyd a lles plant ac yn benodol ei lythrennedd emosiynol, mae’n cynnig cymorth iddyn nhw sydd yn ei chael hi’n anodd delio gyda’r elfennau blaenorol ac yn hybu nhw i wella’r ffordd maent yn ymateb iddyn nhw. Dangosa ymchwil Hill et al. (2013) fod nod y cwestiwn ag anelir i ateb oedd nodi effaith gadarnhaol yr ymyrraeth ELSA, a fyddai, i grynhoi, yn ymddangos fel a ganlyn: “enjoyment of the programme, the shaping of a coherent whole school approach to well-being and learning, the development of relationships, and the ability to create positive change for children and staff.” (Hill et al., 2013, tud. 20)

Fodd bynnag, dywed Lambeth et al. (2019, tud. 8) nid oes digon o ymchwil i awgrymu fod cynorthwywyr y rhaglen yn gallu fod yn effeithiol wrth cefnogi plant a phobl ifanc i ddatblygu eu sgiliau llythrennedd emosiynol, “a failure to address these difficulties in research design makes it difficult to say with certainty what it is that makes a particular ELSA intervention successful.” (Lambeth et al. 2019, tud. 8)


I gloi, credaf fod y modiwl yma wedi bod yn fuddiol iawn gan ychwanegu at fy ngwybodaeth a dealltwriaeth am anghenion dysgu ychwanegol a’r ymyraethau sydd ar gael i ddarparu fel cefnogaeth. Credaf fy mod nawr yn gallu gwella fy arfer proffesiynol oherwydd y gwaith ac ymchwil rwyf wedi cyflawni i ysgrifennu’r aseiniad yma wedi bod yn ddiddorol oherwydd rwyd nawr yn gwybod mwy am y cyflyrau a ddewisaf drafod a sut orau i ddelio gyda nhw a chynnig cymorth i’r unigolion. Dewisaf yr ymyraethau SLT ac ELSA oherwydd ei phoblogrwydd mewn ysgolion lleol a’r adborth rwyf wedi derbyn o ddosbarthwyr y rhaglenni ac felly credaf i nhw oedd y gorau a fwyaf addas i gyd fynd gyda fy mhroffil un tudalen a chynllun cymorth.

Fodd bynnag, hoffwn wedi cynnwys mwy o ymchwil a hefyd sôn yn fwy am gyfyngiadau’r ymchwil a’r dadlau yn erbyn gan hefyd trafod y cwricwlwm newydd yn fwy, yn fy marn i does dim digon o wybodaeth na thrafodaeth yn y cynllun cymorth darn ysgrifenedig rhan 1. Yn ychwanegol, dylai wedi sôn yn fwy am asesu oherwydd dyna un o’r prif elfennau sydd yng nghyd-fynd gyda chynnydd a dilyniant mewn dysgu. Dylai hefyd wedi cynnwys mwy o strategaethau a sesiynau yn y cynllun cymorth er mwyn sicrhau bod digon o gefnogaeth bellach ar gyfer Charlie.

Hoffwn ehangu ar yr hyn rwyf wedi ymchwilio i a dysgu yn ystod y modiwl yma gan fy mod â diddordeb yn dysgu am anghenion dysgu ychwanegol ac efallai addysgu plant sydd ag anghenion dysgu ychwanegol yn y dyfodol. Credaf fod y modiwl yma wedi cyfoethogi fy ngwybodaeth a hoffwn hyrwyddo hynny’n gyson.

[bookmark: _GoBack]Cyfrif geiriau: 3,794 yn cynnwys cyfeiriadau.

Rhan 2aFy Mhroffil Un Tudalen

Fy enw i yw Charlie ac rwy’n 11 mlwydd oed ym mlwyddyn 6. Mae gen i ADHD ac mae angen meddyginiaeth arnaf bob amser cinio yn ysgol.


[image: /var/folders/g5/c0bm4lq518q4ty_4yvjmb5xm0000gn/T/com.microsoft.Word/Content.MSO/F8204F9A.tmp]
Y ffordd orau i fy nghefnogi yw:
· I sicrhau bod Miss Smith neu Miss Rogers yn rhoi fy meddyginiaeth i mi cyn amser cinio. Rwy’n ei chael hi’n anodd rheoli fy nheimladau ac ymddygiad hebddo.
· I mi gwybod fod Miss Smith neu Miss Rogers ar gael i wrando a thrafod unrhyw beth sy’n fy nhrafferthu. Hefyd, i gael staff allweddol i wneud ymweliadau byr yn aml i dawelu fy meddwl.
· I gael amser ar Chromebook fel gwobr am ymddwyn yn dda.
· I atgoffa fi i siarad Cymraeg yn y dosbarth ac ar y buarth wrth chwarae gyda fy ffrindiau. Bydd hwn yn helpu ni ennill hufen iâ.
· I mi gwybod yn union ble mae Miss Smith neu Miss Rogers os nad ydyn nhw yn y dosbarth, rhag ofn bod angen i mi siarad â nhw. 
· I sicrhau fy mod yn mynychu bob sesiwn gyda Miss Johns. Rwy’n mwynhau gyda hi.
· I sicrhau fy mod yn derbyn amser allan o’r dosbarth os ydw i’n bryderus am unrhyw beth.
· I rhoi swyddi i mi yn y dosbarth er mwyn helpu fi i ffocysu ar rywbeth.
· I sicrhau fy mod yn derbyn canmoliaeth pan rydw i’n cyflawni rhywbeth. Mae hyn yn gwneud i mi deimlo’n dda ac yn helpu codi fy hyder.

Beth sy’n bwysig i mi?
· Fy hoff bwnc yw Mathemateg. Dwi’n dda iawn at adio rhifau mawr.
· Dwi’n hoffi mynd allan gyda Miss Johns ar gyfer sesiynau darllen 1:1. Hoffwn allu darllen y llyfrau Harry Potter i gyd.
· I gael amser chwarae gyda fy ffrindiau Dafydd, Morgan a Riley, gan eu bod yn neis i mi ac yno i mi.
· I beidio dial pan fyddaf yn cythruddo eraill. Rwy’n ymdrechu’n galed iawn i beidio â gwneud hyn.
· I ddysgu sgiliau newydd yn y tŷ, oherwydd rydw i eisiau helpu ac addysgu sgiliau newydd i Mam.
· Fy mod i’n cael fy meddyginiaeth amser cinio oddi wrth Miss Smith neu Miss Rogers.
· I gael rhywun i siarad â os oes gen i unrhyw pryderon neu os ydw i’n ansicr amdano unrhyw beth. Dwi hefyd yn hoffi eistedd yn agos at Miss Smith neu Miss Rogers.
· Rwy’n caru chwarae pêl-droed gyda fy ffrindiau tu fewn a thu allan i ysgol. Rwy’n gobeithio cael fy newis i chwarae am y tîm lleol.
· Rwy’n hoffi mynd am dro gyda’r cwn ar ôl ysgol. Mae gen i ddwy, un o’r enw Belle ac un o’r enw Reggie. Maen nhw’n gwneud i mi deimlo’n hapus iawn.
· I wneud fy ngorau glas bob amser gyda fy ngwaith ysgol.  
Mae eraill yn hoffi ac edmygu fy mod i’n:
· doniol
· dda at arlunio lluniau manwl
· awyddus i helpu eraill – gan eu helpu i gwblhau eu gwaith
· ffrind da
· creadigol iawn
· llawn egni


Meysydd angen datblygiadol:
· Lleferydd, iaith a chyfathrebu
Nodiadau i staff – Mae llafaredd Charlie yn aneglur ac mae’n anodd iddo gael ei ddeall. Mae’n gweithio ar synau penodol i wella hyn gan ei fod yn teimlo’n rhwystredig pan fydd eraill yn ei gamgymryd.
· Cymdeithasol, emosiynol ac ymddygiadol
Nodiadau i staff – Ers i Charlie ddychwelyd i’r ysgol ar ôl y cyfnod clo mae ei anghenion cymdeithasol ac emosiynol wedi cynyddu. Mae bellach yn ei dderbyn cefnogaeth ELSA ddwywaith yr wythnos.
Dyma fi:

Rhan 2b
	Cynllun Cymorth dros Hanner Tymor

	
	Beth, sut a phwy (rhanddeiliaid)?
SLT dwywaith yr wythnos –
Rhaglen wedi’i darparu 1:1 gan therapydd a’r cynorthwyydd dysgu (Miss Rogers) am 15 munud bob sesiwn.

ELSA dwywaith yr wythnos –
Sesiynau 1:1 yn cael ei darparu gan y swyddog iechyd a lles.
	Pryd?
	Cysylltiadau i’r Cwricwlwm (Llywodraeth Cymru, 2021)

	Wythnos 1
	SLT – Ffocws:
1. Gwella ei allu i ynganu’r synau ‘g’, ‘c’ a ‘d’
Gweithgareddau:
· Ceisio nodi a gwahaniaethu’r synau.
· Dewis geiriau penodol sy’n cynnwys y synau, sillafu nhw ar lafar ac yn ysgrifenedig ac wedyn ei ddweud allan yn uchel.
· Gwrando ar y synau yn unigol ac wedyn mewn geiriau, recordio’i hun ac yn gwrando nôl.
· Ailadrodd y broses yma 2 gwaith gyda geiriau gwahanol.
	Dydd Llun

Dydd Mercher


	Maes Dysgu a Phrofiad Ieithoedd, Llythrennedd a Chyfathrebu – Mae deall ieithoedd yn allweddol i ddeall y byd o’n hamgylch.

Cam cynnydd 2 (Cymraeg/Saesneg):
“Rwy’n gallu gwrando ar, deall ac adalw’n ddiweddarach yr hyn rwyf wedi’i glywed.”

	
	ELSA – Ffocws:
1. Yn cydnabod o leiaf 3 sbardun o ddicter.
Gweithgareddau:
· Dewis cardiau emosiynau penodol a’u rhoi mewn trefn o sut mae’n teimlo heddiw.
· Dewis cardiau emosiynau a’u trefnu yn ôl pa emosiynau mae e’n teimlo rhan fwyaf o’r amser.
· Tynnu a threfnu lluniau yn ôl beth sy’n achosi ymateb a dial o’r fwyaf i’r lleiaf.
· Trafod beth a allai wneud i osgoi hyn neu reoli ei hun.
· Nodi’r rhain mewn llyfryn penodol ar gyfer yr ymyrraeth er mwyn gallu ailymweld a gweld cynnydd.
	Dydd Mawrth

Dydd Iau
	Maes Dysgu a Phrofiad Iechyd a Lles – Mae’r ffordd rydym yn gwneud penderfyniadau yn effeithio ar ansawdd ein bywydau ni a bywydau eraill.

Cam cynnydd 2:
“Rwy’n gallu adnabod y gall fy mhenderfyniadau effeithio arnaf i ac ar eraill, nawr ac yn y dyfodol”


	Wythnos 2
	SLT – Ffocws:
1. Gwella ei allu i ynganu’r synau ‘g’, ‘c’ a ‘d’
Gweithgareddau:
· Ailymweld a’r gwaith a gyflawnwyd wythnos diwethaf.
· Dwyn i gof y synau penodol, sut maen nhw’n edrych a sut i’w ynganu.
· Nodi geiriau newydd sy’n cynnwys y synau a’u ddweud allan yn uchel.
· Trafod ei hyder gyda’r synau yma a gwneud penderfyniad os yw’n barod i symud ymlaen.
	Dydd Llun

Dydd Mercher


	Maes Dysgu a Phrofiad Ieithoedd, Llythrennedd a Chyfathrebu – Mae mynegi ein hunain drwy ieithoedd yn allweddol i gyfathrebu.

Cam cynnydd 1 (Cymraeg/Saesneg):
“Rwy’n gallu cynhyrchu nifer o seiniau llafar yn gywir.”


	
	ELSA – Ffocws:
1. Yn cydnabod o leiaf 3 sbardun o ddicter.
Gweithgareddau:
· Dwyn i gof amser mae ef wedi ymateb i ddigwyddiad mewn ffordd negyddol (gorau oll digwyddiad yn yr wythnos diwethaf) a’i ddadansoddi sut orau i osgoi hynny rhag digwydd eto.
· Trafod sbardunau dicter a rhwystredigaeth.
· Trafod strategaethau rheoli ymddygiad.
· Chwarae rôl digwyddiad negyddol a chwestiynu Charlie ar sut orau i ymateb cyn ei wneud.
· Dadansoddi dewis Charlie ac os oes ffordd well.
	Dydd Mawrth

Dydd Iau
	Maes Dysgu a Phrofiad Iechyd a Lles – Mae’r ffordd rydym yn ymwneud â dylanwadau cymdeithasol yn siapio pwy ydyn ni, ac yn effeithio ar ein hiechyd a’n lles.

Cam cynnydd 2:
“Rwy’n gallu newid, gyda chefnogaeth, y ffordd rwy’n ymwneud ag eraill a’r ffordd rwy’n ymddwyn mewn gwahanol sefyllfaoedd.”

	Wythnos 3
	SLT – Ffocws:
2. Synau odli yn gorffen gyda ‘ing’ – hyd at 10 gair.
Gweithgareddau:
· Rhestri geiriau yn gorffen gyda’r sŵn ‘ing’, ei ddweud ar lafar ac yna ysgrifennu nhw allan.
· Dechrau creu brawddegau allan o’r geiriau.
· Gadael ail sesiwn yr wythnos gyda gwaith cartref i greu cerdd gan ddefnyddio geiriau sy’n gorffen gyda ‘ing’ a’u hodli.
	Dydd Llun

Dydd Mercher

	Maes Dysgu a Phrofiad Ieithoedd, Llythrennedd a Chyfathrebu – Mae mynegi ein hunain drwy ieithoedd yn allweddol i gyfathrebu.

Cam cynnydd 2 (Cymraeg/Saesneg):
“Rwy’n gallu siarad yn glir, gan amrywio mynegiant ac ystumiau er mwyn cyfathrebu fy syniadau.”

	
	ELSA – Ffocws:
2. Rhestri 3 peth cadarnhaol amdano’i hun.
Gweithgareddau:
· Cael y ddau ohonom ni i restri pethau heb gyfathrebu ac yna cymharu beth rydym wedi rhoi.
· Dadansoddi beth mae ef wedi rhoi, trafod pam mae ef wedi rhoi’r pethau penodol a pheidio rhoi pethau eraill.
· Gofyn pa mor hyderus mae’n teimlo am ei ddewisiadau yma.
· Trafod os mae’n credu bydd eraill yn cytuno a pham.
	Dydd Mawrth

Dydd Iau
	Maes Dysgu a Phrofiad Iechyd a Lles – Mae datblygu iechyd a lles y corff yn arwain at fuddiannau ggydol oes.

Cam cynnydd 1:
“Rwy’n dechrau adnabod rhai mathau o ymddygiad, cyflyrau a sefyllfaoedd sy’n effeithio ar fy iechyd a lles corfforol, ac rwy’n dechrau gwybod sut i ymateb a chael cymorth.”

	Wythnos 4
	SLT – Ffocws:
2. Synau odli yn gorffen gyda ‘ing’ – hyd at 10 gair.
Gweithgareddau:
· Dadansoddi’r gerdd a grëwyd gan ofyn iddo ddarllen a phigo allan y geiriau rydym yn edrych amdano.
· Cynyddu at eiriau newydd a fwy heriol i ddefnyddio mewn darnau ar lafar neu’n ysgrifenedig megis chwarae rôl, cân, llythyr, stori ac ati.
· Trafod ei hyder ac os yw’n hapus i symud ymlaen.
	Dydd Llun

Dydd Mercher


	Maes Dysgu a Phrofiad Ieithoedd, Llythrennedd a Chyfathrebu – Mae deall ieithoedd yn allweddol i ddeall y byd o’n hamgylch.

Cam cynnydd 1 (Cymraeg/Saesneg):
“Rwy’n gallu gwahaniaethu seiniau, chwarae â seiniau a thrin seiniau o fewn fy amgylchedd yn ogystal ag o fewn geiriau.”

	
	ELSA – Ffocws:
2. Rhestri 3 peth cadarnhaol amdano’i hun.
Gweithgareddau:
· Gofyn iddo restri pethau eto a gweld os oes newid.
· Trafod yr hyn maent wedi nodi a pham mae ef wedi newid pethau neu beidio.
· Creu diagram o’r pethau mae ef wedi ysgrifennu ac adio ati ar ôl trafod beth arall sydd yn gadarnhaol amdanynt.
	Dydd Mawrth

Dydd Iau
	Maes Dysgu a Phrofiad Iechyd a Lles – Mae datblygu iechyd a lles y corff yn arwain at fuddiannau ggydol oes.

Cam cynnydd 2:
“Rwy’n gallu adnabod rhai mathau o ymddygiad, cyflyrau a sefyllfaoedd sy’n effeithio ar fy iechyd a lles corfforol, ac rwy’n gwybod sut i ymateb a chael cymorth mewn ffordd ddiogel.”

